Source: https://tax-fin-lex.si/Zbirke/SodnaPraksaList?nodeId=53af0d5e-a06b-4f53-80c5-e2ee2478d32d
Timestamp: 2019-08-18 17:16:49+00:00
Document Index: 3842099

Matched Legal Cases: ['Sodišče ', 'sodišče ', 'sodišče ', 'Sodišče ', 'sodišče ', 'sodišče ', 'ZKP ', 'sodišče ', 'ZKP ', 'Sodišče ', 'sodišče ', 'sodišče ', 'sodišče ', 'ZKP ', 'Sodišče ', 'sodišče ', 'sodišče ', 'sodišče ']

VDS sklep Pdp 916/2003
VDS03074
razporeditev na drugo delo - stranka
Tako nerentabilnost skladišča kot neustrezno oz. neprimerno obnašanje delavca do strank lahko prestavljata nujne potrebe delovnega procesa za prerazporeditev delavca v smislu 2. odst. 17. čl. ZTPDR.
VDS sklep Pdp 288/2005
VDS03103
ZDSS člen 22, 22/2, 22, 22/2. ZPP člen 158, 158/1, 158, 158/1. ZDSS-1 člen 41, 41/5, 41, 41/5, 41, 41/5.
Če gre za spor o obstoju delovnega razmerja, delodajelec sam krije stroške postopka ne glede na izid postopka, razen če je delavec z vložitvijo tožbe ali z ravnanjem v postopku zlorabljal procesne pravice. Pri povrnitvi stroškov se namreč uporablja 5. odst. 41. čl. ZDSS-1 in ne 1. odst. 158. čl. ZPP. Zato delodajalec sam krije svoje stroške postopka, čeprav je delavec tožbo umaknil.
VDS sodba Pdp 308/2005
VDS03147
ZDR člen 54, 75, 54, 75.
transformacija delovnega razmerja - zamudna sodba
Ker je tožnica ostala na delu po izteku pogodbe o zaposlitvi za določen čas, se skladno z 54. čl. ZDR šteje, da je sklenila pogodbo o zaposlitvi za nedoločen čas. Med načini prenehanja pogodbe o zaposlitvi (75. čl. ZDR) ni predvideno prenehanje pogodbe zgolj z izročitivjo zaključene delovne knjižice. Zato je tožnici pogodba o zaposlitvi prenehala nezakonito.
VDS sodba in sklep Pdp 1732/2004
VDS03116
ZZZPB člen 54, 54.
denarni zahtevek - nadomestilo plače - reparacijski zahtevek
Sodišče mora pri določanju višine reparacijskega zahtevka za čas nezakonitega prenehanja delovnega razmerja poleg dohodkov, ki jih ima delavec od začasnega dela, upoštevati tudi nadomestilo za čas brezposelnosti. Po določbi 54. čl. ZZZPB/92 ima ZPIZ pravico od delodajalca zahtevati povrnitev sredstev, če sodišče s pravnomčno sodbo ugotovi, da je delavcu delovno razmerje prenehalo nezakonito.
VDS sklep Pdp 234/2005
VDS03157
ZGD člen 19, 19. ZPP člen 139, 141, 318, 139, 141, 318.
Subjektu vpisa v sodni register se pisanja vroča na naslovu, navedenem v sodnem registru. Skladno z 19. čl. ZGD gospodarska družba pri svojem poslovanju uporablja firmo, kot je vpisana v sodni register. Ker sodišče toženi stranki tožbe ni vročalo na naslov iz sodnega registra, niso bili podani pogoji za izdajo zamudne sodbe.
VSC sklep Cp 577/2005
VSC01095
začasna odredba - zavarovanje denarne terjatve - nevarnost
Glede dejstev za obstoj pogojev za izdajo začasne odredbe je sodna praksa namreč dokaj stroga. Tožnik jih mora izkazati že v samem predlogu za izdajo začasne odredbe (ker v tej fazi postopka še ni kontradiktornega odločanja), pri čemer ne zadošča, da je nevarnost izkazana zgolj objektivno. Objektivno slabo finančno stanje dolžnika (prezadolženost) in s tem objektivno slabše možnosti za kasnejšo izterjavo namreč same po sebi ne pomenijo toženčevega aktivnega onemogočanja izterjave. Takšno aktivno ravnanje dolžnika v smeri onemogočanja izterjave pa lahko predstavlja sicer v predlogu zatrjevana prodaja nepremičnine, vendar pa to dejstvo ne sme biti zatrjevano zgolj pavšalno, kot v konkretnem primeru, temveč ga mora tožnik podkrepiti z ustreznimi navedbami, ki kažejo na nevarnost prodaje (na primer objava oglasa v oglasniku in drugo) in z ustreznimi dokazi (zaslišanje prič, predložitev ustreznih listin in podobno).
VSK sklep II Cp 569/2004
VSK01083
ZIZ člen 71, 71.
odlog izvršbe - nenadomestljiva škoda
Da ima upnik status tujca, dolžnik ni niti zatrjeval, ampak je le povedal, da stanuje v Berlinu in da v Sloveniji ni zaposlen in nima drugih rednih dohodkov. Sodišče prve stopnje je torej mimo zatrjevanja dolžnika in mimo spisovnih podatkov zaključilo, da ima upnik status tujca, kar je nepravilno. Nezaupljiv odnos med strankama pa kot pravilno navaja upnik v pritožbi, ni izkaz nenadomestljive škode.
VSL sodba II Cp 1079/2004
VSL50160
ZPSPP člen 14, 17, 14, 17. ZOR člen 111, 139, 210, 111, 139, 210.
najemna pogodba - poslovni prostor - povrnitev stroškov za popravila
Glede tožnikove pritožbene trditve, da se njegov vložek v poslovni prostor v treh letih po sklenitvi pogodbe in manj kot v treh letih od vlaganja v poslovni prostor nikakor ni mogel amortizirati tako, da bi lahko upravičil najemnino v višini 12,00 DEM m2, je treba poudariti, da bi takšne trditve lahko bile upoštevne le ob hkratnih dejanskih trditvah o toženkini zlorabi pravice, ki bi jo pogojevala odpoved najemnega razmerja takoj po opravljenih vlaganjih in v nasprotju s tožnikovo voljo. Vendar pa tožnik takih trditev ne postavlja oziroma nasprotno, v pritožbi celo navaja, da je prišlo do odpovedi v soglasju obeh pogodbenih strank.
VSL sklep II Cp 1875/2004
VSL50166
ZDEN člen 74, 74/2, 74, 74/2. ZDKG člen 4, 4/1, 4, 4/1. ZPP člen 205, 205/1, 205/1-1, 206, 205, 205/1, 205/1-1, 206.
zaščitena kmetija - prekinitev postopka - denacionalizacija
V skladu z določilom 2. odst. 74. člena Zakona o denacionalizaciji bo moralo sodišče v tem zapuščinskem postopku uporabiti določbe Zakona o dedovanju in določbe Zakona o dedovanju kmetijskih gospodarstev in sicer odvisno od tega, ali v denacionalizacijskem postopku vrnjene nepremičnine predstavljajo zaščiteno kmetijo. Ker pristojni organ o tem še ni odločil in iz njegovega dopisa izhaja, da bo odločitev iz razloga smotrnosti sprejel šele po zaključenem denacionalizacijskem postopku, je sodišče prve stopnje pravilno odločilo, da se postopek prekine zaradi rešitve predhodnega vprašanja do zaključka denacionalizacijskega postopka
VSL sodba I Kp 57/2005
VSL22644
KZ člen 217, 217/1, 217, 217/1. ZKP člen 358, 358/1, 358, 358/1.
Za opis kaznivega dejanja goljufije ne zadostuje, da so v opisu dejanja navedeni le abstraktni zakonski znaki kaznivega dejanja goljufije, ki predstavljajo dejanski stan iz zakonskega opisa kaznivega dejanja (abstraktni del opisa dejanja po obtožbi), ampak morajo biti zakonski znaki kaznivega dejanja konkretizirani v konkretnem delu opisa kaznivega dejanja. Če konkretizacije zakonskih znakov kaznivega dejanja goljufije v konkretnem delu opisa kaznivega dejanja ni, to pomeni, da dejanje, opisano v obtožnem aktu, ni kaznivo dejanje, zaradi česar mora sodišče prve stopnje nujno obtoženca iz razloga po 1. točki 358. člena ZKP oprostiti obtožbe. Pri tem ni pomembno, da naj bi obtoženec znake kaznivega dejanja goljufije s svojim ravnanjem uresničil, če v spisu dejanja znaki tega kaznivega dejanja niso konkretno navedeni oziroma označeni in dejanje ni opisano tako, da bi predstavljalo konkreten dejanski stan kaznivega dejanja goljufije, ki izhaja iz določenega življenjskega primera.
VSL sklep III Cp 1467/2004
VSL50729
ZIZ člen 21, 21/1, 21, 21/1.
izvršba - primernost izvršilnega naslova za izvršbo
Izvršilni naslov je primeren za izvršbo, če je v njem terjatev izražena opisno na tak način, da je določljiva (denarna terjatev izračunljiva).
VSK sklep I Cp 898/2003
VSK01240
ZOR člen 207, 207.
solidarna odgovornost naročnika in izvajalca del
Sodišče prve stopnje je prezrlo, da se je tožnik v tožbi in tekom postopka skliceval na solidarno odgovornost toženih strank kot naročnika in izvajalca del. Pravna podlaga za solidarno odgovornost naročnika z izvajalcem za tisto škodo, za katero odgovarja izvajalec po določilih, ki urejajo odškodninsko odgovornost, je v 207.čl. Zakona o obligacijskih razmerjih, ki določa, da naročnik in izvajalec del na nepremičnini odgovarjata solidarno tretjemu za škodo, ki sta mu jo povzročila v zvezi z izvajanjem teh del. Upoštevajoč vse okoliščine primera pa je odškodninska odgovornost za škodo, povzročeno z izvajanjem gradbenih del, lahko subjektivna ali pa objektivna.
VSK sklep I Cp 200/2005
VSK01175
ZPP člen 246, 248, 248/1, 246, 248, 248/1. Pravilnik o sodnih izvedencih in sodnih cenilcih člen 2, 2.
rok - denarna kazen
Izvedenec v določenih rokih mnenja ni izdelal kljub trem urgencam. Sodišču je, kot sam trdi, le enkrat sporočil zadržke, odobren naj bi mu bil rok še 30 dni, pa tudi v tem roku mnenja ni izdelal in tudi ne potem, po izteku tega roka, obvestil sodišča o morebitnih zadržkih, zato je bila potrebna še tretja urgenca, nakar je sodišče utemeljeno izreklo denarno kazen.
VDS sklep Pdp 1655/2004
VDS03156
ZPP člen 112, 116, 112, 116. ZDR člen 204, 204/3, 204, 204/3.
umik tožbe - vrnitev v prejšnje stanje
Umik tožbe učinkuje s trenutkom, ko je podan in ga ni mogoče preklicati, četudi je bil dan v zmoti. Če tožnik tožbo ponovno vloži, je vezan na 30 dnevni prekluzivni rok iz 3. odst. 204. čl. ZDR. Če do zamude navedenega procesnega roka pride iz upravičenega razloga, sodišče lahko dovoli vrnitev v prejšnje stanje. Če pa do umika tožbe pride zaradi zmote glede datuma vročitve odpovedi pogode o zaposlitvi, v katero je tožnika zavedla tožena stranka, to ni opravičljiv razlog za vrnitev v prejšnje stanje.
VDS sklep Pdp 420/2005
VDS03155
ZDR člen 52, 52/1, 52/1-1, 53, 53/2, 115, 115/1, 237, 237/2, 52, 52/1, 52/1-1, 53, 53/2, 115, 115/1, 237, 237/2. ZDSS-1 člen 43, 43/4, 43, 43/4, 43, 43/4.
1. Pogodba o zaposlitvi za določen čas je sklenjena zakonito, tudi če je razlog oz. obdobje (izvrševanja dela, ki po svoji naravi traja določen čas) določeno oz. opredeljeno z obdobjem, za katerega je delodajalec sklenil najemno pogodbo za najem poslovnega prostora. 2. 115/1 čl. ZDR ne daje pravnega varstva delavcem, katerim je potekla pogodba o zaposlitvi, sklenjena za določen čas. 3. Ker je tožena stranka s tožnico sklenila več pogodb o zaposlitvi za določen čas, katerih neprekinjen čas trajanja ni daljši od treh let, ni postopala v nasprotju z 2. odst. 237. čl. ZDR, saj časovna omejitev iz 2. odst. 53. čl. v prehodnem obdobju še ni veljala.
VSL sodba I Cpg 990/2003
VSL06207
ZOR člen 759, 759/1, 761, 759, 759/1, 761.
naročilo - plačilo
Naročitelj v skladu z določilom 761. člena ZOR dolguje prevzemniku naročila običajno plačilo, če takega običaja ni, pa pravično plačilo. Povrniti mu mora tudi vse potrebne stroške, ki jih je imel z izpolnitvijo naročila, skupaj z obrestmi od dneva, ko jih je plačal, ne glede na uspeh (1. odstavek 759. člena ZOR).
VDS skep in sodba Pdp 1562/2003
VDS03075
ZDR člen 105.
razporeditev - ničnost sklepa - uveljavljanje sodnega varstva - postopek izbrisa delodajalca
Zahtevek za razveljavitev sklepa o razporeditvi tožnice k drugemu delodajalcu je bil vložen šele po enem letu od njegove izdaje in realizacije. Zato je sodišče tožbo pravilno zavrglo, saj je bila vložena šele po preteku razumnega roka, čeprav je za dejstvo, da je bil novi delodajalec že v času razporeditve v postopku izbrisa, delavka izvedela šele po enem letu. V takem primeru delavec lahko zahteva obnovo postopka pri delodajalcu.
VSL sklep I Kp 1295/2004
VSL22635
ZKP člen 442, 442/1, 442, 442/1.
sojenje v nenavzočnosti - skrajšani postopek
Sodišče ne bi smelo zaključiti glavne obravnave brez zaslišanja obeh obdolžencev. Iz podatkov v spisu je razvidno, da sta bili vabili za oba obdolženca izkazani. Oba sta bila v okviru preiskovalnih dejanj tudi že zaslišana, vendar pa nista prisostvovala zaslišanju prič v postopku, ko je sodišče opravljalo preiskovalna dejanja in o narokih sploh nista bila obveščena, pa tudi kasneje jima izpovedi niso bile predočene, zato se do njih nista mogla opredeliti, s tem pa so bile kršene njune pravice do obrambe.
VSL sklep III Cpg 16/2005
VSL05308
ZPPSL člen 34, 35, 34, 35.
ustavitev postopka prisilne poravnave
S čimer je podano neskladje med razlogi prvostopnega sodišča in zatrjevano pravno podlago. Res je, da se je tudi pritožbeno sodišče v obrazložitvi sklepa III Cpg 99/2004 kot podlago za ustavitev postopka prisilne poravnave v posledici materialno pravnega preizkusa načrta finančne reorganizacije, zaradi očitne pisne pomote nepravilno sklicevalo na določbo 2. odst. 46. člena ZPPSL, namesto na 1. odst. 34. člena ZPPSL. Vendar zgolj nepravilna navedba pravne podlage v obrazložitvi sklepa prvostopnega sodišča ne predstavlja pomanjkljivosti, zaradi katere izpodbijanega sklepa ne bi bilo možno preizkusiti v smislu 14. točke 2. odst. 339. člena ZPP. V kolikor ne bi bili podani drugi pritožbeni razlogi, bi namreč pritožbeno sodišče odločitev prvostopnega sodišča lahko preizkusilo glede na ugotovljeno dejansko stanje prvostopnega sodišča.